laion/Wikipedia-Exotic huggingface dataset:
משה שטיינמץ

משה שטיינמץ (נולד ב-17 בינואר 1989) הוא עיתונאי ישראלי, כתב לענייני משטרה בתאגיד השידור "כאן". שטיינמץ החל את הקריירה שלו בתחום העיתונות בשנת 2007 ככתב לענייני חינוך במקומון כל העיר, בהמשך עבד גם ברדיו ירושלים, במקומון כל הזמן ובעיתון מעריב. בשנת 2015 הצטרף לוואלה! ככתב לענייני חינוך וכתב האתר בירושלים. בשנת 2017 הצטרף לכאן חדשות ככתב לענייני צבא ומשנת 2020 ככתב לענייני משטרה. שטיינמץ גדל במשפחה חרדית ויצא בשאלה. משה שטיינמץ, ברשת החברתית אקס (טוויטר) הכתבות של משה שטיינמץ באתר תאגיד השידור כאן הכתבות של משה שטיינמץ באתר וואלה! גאווה לאמא: השוטר, החייל המצטיין וכתב כאן חדשות בטקס המשואות, סרטון בערוץ "כאן | חדשות - תאגיד השידור הישראלי", באתר יוטיוב (אורך: 04:50) משה שטיינמץ, ברשת החברתית אקס (טוויטר) אלכסנדר כץ, משה שטיינמץ עוזב את וואלה - ומצטרף לתאגיד השידור כאן, באתר אייס, 8 באוקטובר 2017 שרון טל, משה שטיינמץ מונה לכתב המשטרה הראשי בכאן חדשות, באתר אייס, 25 בנובמבר 2020
שלמה טייטלבאום

שלמה טייטלבאום (נולד ב-6 בפברואר 1990, י"א בשבט ה'תש"ן) הוא עיתונאי ישראלי, כתב אוצר ובנק ישראל בכלכליסט. טייטלבאום למד בישיבת חברון ובישיבת הר עציון ושירת בצבא כחובש קרבי. בוגר תואר ראשון בכלכלה מאוניברסיטת תל אביב ותואר שני במנהל עסקים מהאוניברסיטה העברית. בעברו שימש כיועץ כלכלי ליו"ר ועדת הכלכלה יעקב מרגי ולסגן שר האוצר יצחק כהן, עבד כמתמחה באגף התקציבים במשרד האוצר וכחוקר במכון החרדי למחקרי מדיניות. משנת 2021 משמש כעיתונאי ופרשן כלכלי בעיתון כלכליסט. כמו כן, הוא מפרסם טור שבועי סביב הדף היומי, ב'אחוותא'. (עלון שבת המופק על ידי רשת אחוות תורה המזוהה עם הקהילה החרדית המודרנית). במקביל לעבודתו כעיתונאי, משמש טייטלבאום כחבר סגל בתוכנית שלוחי ציבור, חבר הנהלת התנועה לחופש המידע וכמרצה בנושאי יהדות והחברה החרדית. טייטלבאום הקליט יחד עם מנחם נאבת פודקאסט בשם "מתוך הסנה - שיחות על מחשבה יהודית". טייטלבאום מקיים אורח חיים חרדי, נשוי ומתגורר בירושלים. שלמה טייטלבאום, ברשת החברתית אקס (טוויטר) שלמה טייטלבאום, ברשת החברתית LinkedIn הכתבות של שלמה טייטלבאום באתר כלכליסט הפודקאסט מתוך הסנה - שיחות על מחשבה יהודית, בשירות הזרמת המוזיקה "ספוטיפיי" שלמה טייטלבאום, כלכליסט TV "אני חרדי, שירתּי בצבא ואני חושב שצריך להוריד את גיל הפטור״, באתר כלכליסט, 19 באפריל 2023 מיסים, קפיטליזם וצדק חברתי בראי ההלכה - הרצאה קצרה של שלמה טייטלבאום, סרטון בערוץ "אחוות תורה", באתר יוטיוב (אורך: 13:03) שלמה טייטלבאום, ברשת החברתית אקס (טוויטר) שלמה טייטלבאום, טור אישי עוצמת הנתק בין החרדים לחילונים, מבט מבפנים של עיתונאי כלכליסט, באתר כלכליסט, 18 באפריל 2023
סמל טוגו

סמל טוגו אומץ ב-14 במרץ 1962. הסמל הוא שלט אצולה הנתמך על ידי שני אריות תומכים, המסמלים את עוצמת תושבי המדינה. החץ והקשת בסמל מסמלים את הקריאה לכל האזרחים לפעול למען החופש הפוליטי במדינה. במרכז שלט האצולה כתובות האותיות RT באדום על רקע זהוב. אלה ראשי תיבות של שם המדינה בצרפתית: République Togolaise. מעל הסמל מופיעים שני דגלי טוגו. מתחת השלט, על רצועת קלף מוטו המדינה: Union, Paix, Solidarite (איחוד, שלום, סולידריות). בעבר היה המוטו Travail, Liberté, Patrie (בצרפתית: עבודה, חירות, מולדת). דגל טוגו המנון טוגו מדיה וקבצים בנושא סמל טוגו בוויקישיתוף ערך זה הוא קצרמר בנושא סמלים. אתם מוזמנים לתרום לוויקיפדיה ולהרחיב אותו.
לצאת מדיכאון

"לצאת מדיכאון" הוא שיר של הזמר הישראלי יגל אושרי. השיר יצא לאור כסינגל ב-15 באוגוסט 2023, בהוצאת חברת התקליטים ליאם הפקות. השיר זכה להצלחה רבה לאחר פריצתה של מלחמת חרבות ברזל באוקטובר 2023, הפך למזוהה עימה והגיע למקום הראשון במצעד היטליסט של מאקו ובמצעד של העשירייה של כאן גימל. השיר, נכתב על ידי אושרי יחד עם אופיר כהן, שהפיק אותו יחד עם שמעון יחיא. הטקסט של השיר עוסק, בין השאר, בדרכים שונות ליציאה מדיכאון, הכוללות ”את הדברים הטובים שבחיים, ובמה בדיוק כדאי לנו להתרכז”. לאחר צאתו, זכה השיר להצלחה מתונה. השיר זכה במספר קטן של השמעות בתחנות השונות ונכנס לראשונה למקום ה-75 במצעד היטליסט של מאקו. מספר שבועות לאחר מכן, עלה למקום ה-26. בצל מלחמת חרבות ברזל, זכה השיר לעלייה בהשמעות בסטרימינג ובתחנות הרדיו והפך לאחד השירים המזוהים עם המלחמה. במצעד היטליסט, קפץ השיר לעשירייה הפותחת והגיע בשיאו למקום הראשון. במצעד השבועי של מדיה פורסט, נכנס השיר למקום ה-15 והגיע בשיאו למקום השני, עם כ-198 השמעות בתחנות הרדיו. במצעד העשירייה, הגיע היישר אל המקום הראשון. השיר אף הפך ללהיט ויראלי ברשתות החברתיות, כאשר התנגן ברקע של סרטונים רבים בהם חיילים חוזרים מהחזית לבתיהם כדי לבקר את משפחתם לאחר ימים רבים שלא התראו. השיר היה השיר השני המושמע ביותר לשנת תשפ"ד ברדיו הישראלי, לאחר השיר "עם ישראל חי" של איל גולן. סמדר שיר, יציאת חירום, באתר ynet, 11 בנובמבר 2023 בר חיים, אייל גולן מברך את הזמר הצעיר שהוציא שיר על דיכאון: "מסר חשוב", באתר עכשיו 14, 15 באוגוסט 2023 טל שורר, השיר שהפך להמנון המלחמה: "לצאת מדיכאון" של יגל אושרי כבש את הישראלים, באתר חדשות 13, 4 בנובמבר 2023 דור מאיר מועלם, ‏יסמין מועלם קלעה בול בין אפיסת כוחות לתקווה, כל השאר יכולים לוותר, באתר ‏מאקו‏, 26 באוקטובר 2023 המצעד השבועי, שבוע 44, 2023, באתר מדיה פורסט ישראל נועה שוויקי, הטרנד הכי מרגש בטיקטוק: חיילים חוזרים הביתה, באתר ynet, 13 בנובמבר 2023 עמית אטיאס, ‏שנה בסימן מלחמה: אלו השירים והאומנים המושמעים ביותר ברדיו, באתר ‏מאקו‏, 19 בספטמבר 2024 המצעד השבועי של מדיה פורסט, באתר מדיה פורסט, ‏3 בדצמבר 2023 היטליסט – מצעד המוזיקה של ישראל, באתר מאקו, ‏6 בנובמבר 2023 kan_gimel, אלה עשרת השירים שעשו לכם את השבוע 🧡 יגל אושרי ולצאת מדיכאון בפסגה שבוע שני ברציפות, נס וסטילה מטפסים בדירוג היישר למקום השני, באתר אינסטגרם, ‏30 בנובמבר 2023 המצעד הישראלי, באתר גלגלצ, ‏7 בדצמבר 2023
א-נאצר (עזה)

א-נאצר (בערבית: الناصر) היא שכונה במערב העיר עזה, אחד משמונה עשר רבעים המחלקים את העיר. השכונה ממוקמת צפונית לשכונת היוקרה א-רימאל וצפונית-מערבית לרובע העתיק א-דרג' שבצפון-מערב העיר עזה העתיקה. השכונה הוקמה בשנת 1957 תחת שלטון מצרים ברצועת עזה, כדי לשכן משפחות של חיילים ומתנדבים מקומיים שהשתתפו בקרבות נגד ישראל במלחמת 1948. השכונה נקראת על שם נשיא מצרים גמאל עבד אל נאצר. Shahin, Mariam (2005). Palestine: A Guide. Interlink Books. ISBN 1-56656-557-X. s. 440
נרסימהה גופלסוואמי איאנגר

דיואן בהדור סיר נרסימהה גופלסוואמי איאנגר CBI‏ CIE (בטמילית: என். கோபாலசாமி அய்யங்கார்‏; 31 במרץ 1882 – 10 בפברואר 1953) היה פוליטיקאי הודי ממוצא טמילי, שכיהן כראש ממשלת הנסיכות ג'אמו וקשמיר וכשר ההגנה של הודו. נרסימהה גופלסוואמי איאנגר נולד במחוז טאנג'ור בנשיאות מדראס שבהודו הבריטית (היום בטאמיל נאדו, הודו). הוא למד במכללות שנות במדארס, ושימש למשך תקופה קצרה ב-1904 כעוזר מרצה. איאנגר הצטרף לשירות המדינה ב-1905, ושימש במגוון משרות בממשל הודו הבריטית עד 1937. ב-1937 מונה איאנגר לדיואן (ראש ממשלה) של הנסיכות ג'אמו וקשמיר, וכיהן בתפקיד עד 9 באפריל 1943. ב-4 באוקטובר 1943 נבחר איאנגר למועצת המדינה (אנ'), הבית העליון של הפרלמנט בהודו הבריטית, בבחירות מיוחדות מטעם מחוז בחירה בנשיאות מדראס. איאנגר היה חבר באספה החוקתית של הודו, ועמד בראש וועדה שניסחה את סעיף 370 (אנ'), שהעניק אוטונומיה לג'אמו וקשמיר. בין 1947 ל-1948 שימש כשר בלי תיק בממשלת ג'ווהרלל נהרו, והיה ממונה על הסכסוך בקשמיר, ועמד בראש משלחת הודית לאו"ם לסוגיה. ב-1948 עד שמונה לשר המסילות והתחבורה, תפקיד בו החזיק עד 1952, עת מונה לשר ההגנה. ב-1952 נבחר איאנגר לרג'יה סבהה ומונה לראש הבית (תפקיד שמשמעו יו"ר הקואליציה בבית) הראשון. איאנגר נפטר ב-10 בפברואר 1953, במהלך כהונתו כשר. איאנגר קיבל שבעה עיטורים מהראג' הבריטי, בהם עמית במסדר כוכב הודו ועמית במסדר האימפריה ההודית, ואף נקרא דיואן בהדור (אנ'), התואר הגבוה ביותר שהוענק על ידי המושל הכללי של הודו. מדיה וקבצים בנושא נרסימהה גופלסוואמי איאנגר בוויקישיתוף Do you know about the Tamil Nadu man who drafted Article 370?..., The New Indian Express, ‏5 באוגוסט 2019 Sir N. Gopalaswami Ayyangar, The Indian Express, ‏24 בפברואר 1943 (באנגלית) Sir N. Gopalaswami Ayyangar - Kashmir Govt.'s Tributes, The Indian Express, ‏9 באפריל 1943 (באנגלית) Sir N. Gopalaswami Ayyangar Elected (עמ' 1), The Indian Express, ‏5 באוקטובר 1943 (באנגלית) Leader of the House, באתר הרג'יה סבהה (באנגלית)
50 Ways to Say Goodbye

"50 Ways to Say Goodbye" (בעברית: "50 דרכים להיפרד") הוא שיר של להקת הפופ רוק האמריקאית טריין. זהו הסינגל השני מתוך אלבום האולפן השישי שלהם "California 37" והרצועה החמישית מהאלבום. השיר נחשב כסוגת מוזיקה עכשווית למבוגרים ומוזיקת פופ. הוא שוחרר בארצות הברית ב-11 ביוני 2012. זהו להיטם האחרון ב-40 המובילים, שהגיע לשיא במקום ה-20 במצעד הבילבורד הוט 100. השיר הגיע למעמד של זהב על ידי ה-RIAA ב-20 בספטמבר 2012. למרות שהשיר נקרא "50 דרכים להיפרד", השיר מתייחס רק ל-11 תירוצים ייחודיים בנוגע לפרידה. "50 Ways to Say Goodbye" הוא שיר פופ רוק במפתח E ♭ מינור. זה זמן נפוץ עם קצב של 140 פעימות לדקה. הוא משתמש בגיטרות חשמליות ובקטע כלי נשיפה ומושפע ממריאצ'י וגיטרה אקוסטית. הסולן פטריק מונהאן אמר כי השיר היה "בדיחה (גאג) על בחורה שנפרדת מהחבר שלה ומתראה עם מישהו אחר והיא פשוט כל כך לא בוגרת שהדרך היחידה להתמודד עם זה היא פשוט לספר לחברים שלך שהיא מתה." המילים הן נרטיב של אירוניה שבהן, כדי להציל את "פניו", הזמר טוען שהוא יגיד שחברתו מתה במגוון דרכים מוזרות במקום להודות שהיא זרקה אותו. השיר קיבל מעט השראה משירו של פול סיימון 50 Ways to Leave Your Lover ובמקור היה אמור להיקרא "50 Ways to Kill Your Lover". השם הזה נדחה מכיוון שהוא יכול לעורר מחלוקת. הנושא של השיר גם עוקב אחרי יציאתו של "My Girlfriend's Dead" של The Vandals ב-1998 מתוך אלבומם Hitler Bad, Vandals Good, שנכתב על ידי וורן פיצג'רלד, שבו במקום להתמודד עם המציאות שחברתו עזבה אותו, הוא מספר כי היא מתה במגוון דרכים. ניק באסט מה-"The Re-View" השווה את השיר לסינגל הקודם שלהם מהאלבום ("Drive By"), באומרו "למרות שאין לו את האווירה הקיצית הזו [של "Drive By"], השיר החדשני הזה עדיין מוצף על ידי פזמון חביב וידידותי לרדיו". את הקליפ לשיר ביים מארק קלאספלד, ומופיעים בו דייוויד הסלהוף, טארין מנינג, ג'ונתן ליפניקי ושלישיית מריאצ'י, בנוסף לחברי הלהקה פטריק מונהאן, ג'ימי סטפורד וסקוט אנדרווד (סטאפורד ואנדרווד עזבו מאז את הלהקה). הסרטון מתרחש בסופרמרקט כשמונהאן מסביר להאסלהוף ולמגוון לקוחות ואנשי צוות אחרים על היעדרותה של חברתו. סטפורד מגלם את קופאית החנות ואנדרווד מגלם את הקצב, בעוד את החברה מגלמת מאנינג. הסצנות של חנות המכולת משובצות בקטעים לתירוצים השונים שפטריק ממציא להיעדרותה של חברתו, כמו גם סצנות של הלהקה המופיעה על הבמה. לקראת סוף הסרטון, מעריץ שהחזיק שלטים שמנחם את פאט על האובדן כביכול של חברתו, מחזיק סוף סוף שלט שאומר "Rack City Bitch", רפרנס ל-"Rack City" של טייגה. בסוף הסרטון מתגלה חברתו של פאט בחיים, ואומרת לו שלום ולהאסלהוף, שעומדים נבוכים כשהיא ממשיכה בקניות. פטריק מונהאן – כותב השיר, קולות ראשיים. אספן לינד – כותב השיר, מפיק, גיטרות נוספות, גיטרה בס, קלידים, קולות רקע, תכנון הקליפ. אמונד ביורקלונד – כותב השיר, מפיק, תכנון הקליפ. ג'ימי סטאפורד – גיטרה. סקוט אנדרווד – תופים. הקטור מלדונאדו – בס. ג'רי בייקר – קלידים. בראד מייג'רס – קרן (כלי נשיפה). מידע על היצירה "50 Ways to Say Goodbye" באתר מיוזיק בריינז סרטון השיר "50 Ways to Say Goodbye" באתר יוטיוב Gold & Platinum, RIAA (באנגלית אמריקאית) Kristin Harris, Matt Stopera, Train's Pat Monahan Explains Some Of Their Most Iconic Lyrics, BuzzFeed, ‏2015-04-30 (באנגלית) The Vandals – "My Girlfriend's Dead" Kung Fu Records, נבדק ב-2023-11-09 Train: 50 Ways To Say Goodbye (Music Video) US... – The Re-view, web.archive.org, ‏2012-12-10
Think Later

Think Later הוא אלבום האולפן השני של הזמרת הקנדית טייט מקריי. האלבום יצא לאור ב-8 בדצמבר 2023, על ידי חברת התקליטים RCA רקורדס. האלבום עצמו הופק בשיתוף המפיק ראיין טדר. הסינגל המוביל "Greedy" יצא לאור ב-15 בספטמבר 2023. מקריי צפויה לצאת לסיבוב הופעות באירופה, צפון אמריקה ואוקיאניה במהלך 2024 לתמיכה באלבום. מקריי כינתה את חוויית כתיבת האלבום "אחד הדברים הכי מלחיצים, מרגשים, מורטטי עצבים ומהנים שעברה אי פעם", ואמרה שהיא חיה את השנה האחרונה "קצת פחות עם הראש והראש. קצת יותר עם האינטואיציה [שלה]" וקיוותה שהמאזינים יוכלו "להרגיש את זה דרך המוזיקה". הודעה לעיתונות הביעה כי היא בוחנת את "הרגשות הכל כך קשורים של התאהבות ואימוץ הרגשות הגולמיים שאתה חווה כתוצאה מהובלה עם האינטואיציה והלב שלך". הסינגל המוביל מהאלבום, "Greedy", יצא ב-15 בספטמבר 2023. עם ההכרזה על האלבום ב-6 בנובמבר 2023, מקריי חשפה כי תצא לסיבוב ההופעות העולמי "Think Later world tour" שיכלול 53 תאריכים אשר יתקיים באירופה, צפון אמריקה ואוקיאניה מאפריל עד נובמבר 2024. הסינגל השני "Exes" יצא לאור ב-17 בנובמבר. ב-18 בנובמבר היא ביצעה שיר שטרם פורסם, בשם "Grave", בסאטרדיי נייט לייב. מידע על האלבום Think Later באתר MusicBrainz מידע על האלבום Think Later באתר AllMusic האלבום Think Later באתר Discogs האלבום Think Later באתר ספוטיפיי האלבום Think Later באתר אפל מיוזיק האלבום Think Later באתר Last.fm Jones, Damian (6 בנובמבר 2023). "Tate McRae announces second album Think Later and confirms 2024 tour". NME. נבדק ב-7 בנובמבר 2023. {{cite web}}: (עזרה) Aniftos, Rania (6 בנובמבר 2023). "Tate McRae Announces Sophomore Album Think Later & 2024 World Tour Dates". Billboard. נבדק ב-7 בנובמבר 2023. {{cite journal}}: (עזרה) Fu, Eddie (6 בנובמבר 2023). "How to Get Tickets to Tate McRae's 'Think Later Tour'". Consequence. נבדק ב-7 בנובמבר 2023. {{cite web}}: (עזרה) Paul, Larisha (6 בנובמבר 2023). "Tate McRae Announces New Album Think Later and 2024 World Tour: 'I Can't Believe This is Happening'". Rolling Stone. נבדק ב-7 בנובמבר 2023. {{cite journal}}: (עזרה) Carter, Daisy (6 בנובמבר 2023). "Tate McRae announces second album Think Later | News". DIY. נבדק ב-7 בנובמבר 2023. {{cite journal}}: (עזרה) Magliola, Anna Sky (14 בנובמבר 2023). "Tate McRae announces her latest song "Exes" is dropping very soon". Hits Radio. נבדק ב-16 בנובמבר 2023. {{cite web}}: (עזרה) "Tate McRae: grave (Live) – SNL". נבדק ב-19 בנובמבר 2023 – via YouTube. {{cite web}}: (עזרה) Think Later release formats: CD: "THINK LATER Signed CD". Tate McRae Official Store. אורכב מ-המקור ב-8 בנובמבר 2023. נבדק ב-21 בנובמבר 2023. {{cite web}}: (עזרה) Digital download: "THINK LATER Digital Album". Tate McRae Official Store. ארכיון מ-21 בנובמבר 2023. נבדק ב-21 בנובמבר 2023. {{cite web}}: (עזרה) Streaming: McRae, Tate (8 בדצמבר 2023). "Think Later". Apple Music (US). נבדק ב-21 בנובמבר 2023. {{cite web}}: (עזרה)תחזוקה - ציטוט: url-status (link)
נפת זחלה

נפת זחלה (בערבית: قضاء زحلة) היא נפה במחוז אל־בקאע במרכז־מזרח לבנון. שטחה 425 קילומטרים רבועים ומספר התושבים בה מוערך ב־300,000, רובם מתגוררים בבירת הנפה זחלה ובפרווריה. הנפה נמצא במורדות המזרחיים של ג'בל סנין, השייך לרכס הר הלבנון. היא גובלת בצפונה במחוז בעלבכ־אלהרמל, במערבה במחוז הר הלבנון, בדרומה בנפת מערב הבקאע ובמזרחה בסוריה. כ־55% מתושבי הנפה הם נוצרים, חלקם משתייכים לכנסייה המלכיתית היוונית-קתולית ומעטים מהם לכנסייה האפוסטולית הארמנית. כ־45% מהתושבים הם מוסלמים, רובם סונים ומיעוטם מתואלים. אבלח (ער') אל-פרזול (ער') מריג'את (זחלה) (ער') א-נאסריה (ער') א-נבי איילא (ער') בר אליאס (ער') בווארג' (זחלה) (ער') תרבול (ער') תעלבאיא (ער') ג'דיתא (זחלה) (ער') חזרתא (ער') חי אל-פיכאני (ער') דיר אל-ע'זאל (ער') רעית (ער') ריאק (ער') חוש חאלא (ער') זחלה מעלקה (ער') תווייתה (ער') אל-כרמה (זחלה) (ער') תענאיל (ער') סעדנאיל (ער') שתורא עלי א-נהרי (ער') ענג'ר (מכונה גם "חאוש מוסא") עין כפר זבד (ער') קאע א-רים (ער') קב אליאס (ער') ואדי א-דלם (ער') קוסאיא (ער') כפר זבד (ער') מאסא (ער') מג'דל ענג'ר מכסה (ער') ניחא (זחלה) (ער') מדיה וקבצים בנושא נפת זחלה בוויקישיתוף ערך זה הוא קצרמר בנושא גאוגרפיה של לבנון. אתם מוזמנים לתרום לוויקיפדיה ולהרחיב אותו.
נפת עאליי

נפת עאליי (בערבית: قضاء عاليه) היא נפה במחוז הר הלבנון בלבנון. שטחה 264 קילומטרים רבועים ומספר תושביה הוא 386,320. בירת הנפה היא עאליי. הנפה גובלת בצפונה בנפת בעבדא, במזרחה בנפת זחלה ובנפת מערב הבקאע, בדרומה בנפת שוף ובמערבה בים התיכון. החלק המזרחי של הנפה הוא למעשה המורדות המערביים של ג'בל בארוכ, שמשתייך לרכס הר הלבנון. על פי אומדן משנת 2018, 54.6% מתושבי הנפה הם דרוזים, 40.7% הם נוצרים (בעיקר מרונים ומשתייכים לכנסייה המלכיתית היוונית-קתולית) ו־4.6% הם מוסלמים. دائرة جبل لبنان الرابعة מדיה וקבצים בנושא נפת עאליי בוויקישיתוף ערך זה הוא קצרמר בנושא גאוגרפיה של לבנון. אתם מוזמנים לתרום לוויקיפדיה ולהרחיב אותו.
דוד פרח

דוד פרח הוא ספורטאי ספורט נכים וחבר נבחרת ישראל בכדורסל בכיסאות גלגלים לשעבר. פרח נפגע בעמוד השדרה במהלך עבודתו כימאי בצי הסוחר. התאונה התרחשה במהלך עגינה באנגליה בשנת 1966 ואת חודשי האשפוז עשה פרח בבית החולים סטוק מנדוויל. במשחקים הפאראלימפיים תל אביב (1968) דורג ברמת נכות C והשתתף בתחרויות אתלטיקה (הטלת כידון והדיפת כדור ברזל) ובשחייה. כחבר נבחרת ישראל בכדורסל בכיסאות גלגלים השתתף שלוש פעמים במשחקים הפאראלימפיים. במשחקים הפאראלימפיים היידלברג (1972) ובמשחקים הפאראלימפיים טורונטו (1976) היה שותף לזכיות הנבחרת במדליות כסף. הופעתו האחרונה הייתה במשחקים הפאראלימפיים ניו יורק וסטוק מנדוויל (1984). עדית זרטל, ההשתתפות היא הנצחון, דבר, 1 בנובמבר 1968 אורי פז, גביע על גלגלים, על המשמר, 6 במאי 1977
גבינת סרה דה אסטרלה

גבינת סרה דה אסטרלה (בפורטוגזית: Queijo Serra da Estrela) היא גבינה המיוצרת באזור ההררי של Serra da Estrela בפורטוגל. תחת השם "Queijo Serra da Estrela" זהו כינוי מקור מוגן (PDO) באיחוד האירופי כמו גם בבריטניה. האזור שבו מותר לייצר את גבינת סרה דה אסטרלה (תחת שם זה) מוגבל לשטח של 3143 קילומטר רבועים, הכולל את הרשויות המקומיות: Celorico da Beira, Fornos de Algodres, Gouveia, Mangualde, Manteigas, Nelas, Oliveira do Hospital, Penalva do Castelo, Carregal do Sal ו-Seia. ייצור הגבינה צריך להתבצע לפי כללים קפדניים מאוד. היא עשויה מחלב כבשים, בעיקר בתקופת החודשים נובמבר עד מרץ. לתקופת ההתבגרות של הגבינה יש נורמות ספציפיות וחייבת להימשך לפחות שלושים יום. (ההבשלה שבצרפתית אפינאז' Affinage, היא תהליך של הבשלת הגבינות בתנאי טמפרטורה, לחות ואוורור מבוקרים, כדי להביא את הגבינה למצב אופטימלי לצריכה. זהו השלב האחרון והקריטי ביותר בתהליך ייצור הגבינות והיא אחראית למרקמה הסופי של הגבינה ולמרבית טעמיה. הגבינה מכילה מיקרואורגניזמים ואנזימים רבים שפועלים בה). המרקם של עיסת סרה דה אסטרלה משתנה בהתאם לגילה, החל חצי נוזלית חצי רכה מאוד כשהיא צעירה, ועד למוצקה רכה אך ניתנת לפריסה כשהגבינה מבוגרת לאחר הבשלה. זוהי גבינה שנוצרת כמו כל הגבינות הארטיזניות המיוצרות בעבודת יד ובשיטות מסורתית עם צבע לבן או מעט צהוב ועקביות שמנת אחידה עם לכל היותר כמה חורים קטנים בתוכה. איכויותיה המיוחדות נובעות מניקוז איטי של חלב הכבשים הגולמי אשר נקרש על ידי שימוש בגדילן מקומי Cynara cadunculus ולא אנזים הגבנה. הגבינה נוצרת מגולגלת לצורה מעט לא סדירה עם דפנות מעט בולטות ומשטח עליון. בדרך כלל יש לה קליפה רכה מעוצבת היטב, חלקה ודקה עם צבע צהוב-קש אחיד והיא כרוכה באופן מסורתי בבד. בשנת 2014, גבינת סרה דה אסטרלה הוכנסה לקטלוג הבינלאומי של "מאכלי מורשת" שבסכנת הכחדה בשם Ark of Taste, כלומר תיבת הטעמים שמתוחזק על ידי תנועת מזון איטי העולמית. מדיה וקבצים בנושא גבינת סרה דה אסטרלה בוויקישיתוף EU Serra da Estrela Profile (accessed 23 May 2009) Queijo Serra da Estrela in the "Ark of Taste", Fondazione Slow Food per la Biodiversità. Retrieved 26 March 2014
אבולוציה של הזאב

האבולוציה של הזאב התרחשה על פני קנה מידה גאולוגי של לפחות 300 אלף שנה. הזאב המצוי ("הזאב האפור", Canis lupus) הוא מין בעל יכולת הסתגלות גבוהה המסוגל להתקיים במגוון של סביבות ושיש לו תפוצה רחבה ברחבי האזור ההולארקטי. מחקרים על זאבים מצויים מודרניים זיהו תת-אוכלוסיות שונות שחיות בסמיכות זו לזו. וריאציה זו בתת-אוכלוסיות קשורה קשר הדוק להבדלים בבית הגידול - משקעים, טמפרטורה, צמחייה והתמחות טרף - המשפיעים על הפלסטיות הגולגולת-דנטלית, המאפשרת התחקות אחר האבולוציה של מיני בעלי חיים. הרישומים הארכאולוגיים והפליאונטולוגיים מראים את נוכחותו המתמשכת של הזאב המצוי על פני כדור הארץ לפחות ב-300,000 השנים האחרונות. נוכחות מתמשכת זו מנוגדת לניתוחים גנומיים, המצביעים על כך שכל הזאבים והכלבים המודרניים מוצאם מאוכלוסיית מקור משותפת של זאבים שהתקיימה עד לפני 20,000 שנה. ניתוחים אלה מצביעים על צוואר בקבוק של אוכלוסייה, ואחריו התפשטות מהירה מאוכלוסיית המקור במהלך, או מיד לאחר עידן הקרח האחרון. זה מרמז על כך שאוכלוסיות הזאבים המקוריות התחרו עם סוג חדש של זאבים שהחליף אותם. עם זאת, המקור הגאוגרפי של התפשטות זו אינו ידוע. Dawkins, William Boyd; Sanford, W. Ayshford; Reynolds, Sidney H. (1912). "British Pleistocene Hyænidæ, Ursidæ, Canidæ, and Mustelidæ". A Monograph of the British Pleistocene Mammalia. Vol. 2. London: Palaeontographical Society. Leonard, Jennifer, Ecology drives evolution in grey wolves, Evolution Ecology Research 16, 2014, עמ' 461–473 doi: 10.1002/ece3.2014.4.issue-16 Pontus Skoglund, Erik Ersmark, Eleftheria Palkopoulou, Love Dalén, Ancient Wolf Genome Reveals an Early Divergence of Domestic Dog Ancestors and Admixture into High-Latitude Breeds, Current Biology 25, 2015-06, עמ' 1515–1519 doi: 10.1016/j.cub.2015.04.019
הפקת שמן זית

הפקת שמן זית הוא תהליך של מיצוי שמן הזיתים. שמן זית מיוצר בתאים מסוימים בתוך הפרי, ומאוחסן בסוג מסוים של חלולית (ואקואול) הנקרא חלולית ליפו (lipo vacuole), כאשר כל תא מכיל טיפת שמן זית. הפקת שמן זית הוא תהליך הפרדת השמן משאר מרכיבי הפרי (קליפה, מים ותמצית צמחית נוזלית ומוצקה). ניתן להגיע להפרדה זו באמצעים פיזיים בלבד, שכן שמן ומים אינם מתערבבים, כך שקל יחסית להפריד ביניהם, אפילו באמצעים פרימיטיביים. הדבר איננו נכון בהשוואה להפקת לשמנים אחרים אשר מופקים בעזרת ממיסים כימיים, בדרך כלל הקסאן. הפעולה הראשונה בעת הפקת שמן זית היא שטיפת הזיתים, כדי להפחית את נוכחותם של מזהמים שונים, ובמיוחד של אדמה העלולה ליצור אפקט טעם מסוים הנקרא "טעם אדמה". הפקת שמן זית נקראת בעברית "עצירה" ונעשית בבית בד. שמן זית איכותי עוצרים בסחיטה במכבש וללא חימום. תהליך זה נקרא "כבישה קרה". בתהליך עצירת השמן שלושה שלבים עיקריים: שבירה וריסוק של הזיתים, סחיטת הזיתים המרוסקים והפרדת השמן מן המוהל. בעבר נעשו שבירת הזיתים וריסוקם במפרכת, מתקן שבו מונחים הזיתים על משטח תחתון עגול, וגלגל אבן גדול וכבד סובב ודורס את הזיתים. את הזיתים המרוסקים מלאו ב'עקלים', סלים שטוחים מיוחדים לעניין זה. העקלים המלאים הוכנסו למכבש לסחיטת השמן מן הזיתים. קורת בית הבד שהועמסה באבנים שמשה כמנוף לסחיטת הזיתים. מאוחר יותר נכנס לשימוש מכבש בורגי ולאחרונה משמש מכבש הידראולי. הנוזל המופק הוא תערובת של שמן ומוהל שהוא בעיקרו מים. לאחר שהנוזל המעורב שוהה זמן מסוים במכלים, נפרד השמן וצף על פני המוהל. בבתי בד חדישים התהליך מהיר יותר ונעשה במכונות סגורות. הזיתים עוברים במתקן שטיפה והפרדת העלים, משם למכונה המרסקת את הזיתים. דַיסת הזיתים המרוסקים מוזרמת במנות למכבש הסוחט את הזיתים בפעולה מהירה בלחץ גבוה. הנוזל שנסחט מוזרם לצנטריפוגות הפרדה המפרידות את השמן מן המוהל. אפשר להפיק שמן גם בדרך של חימום הזיתים לטמפרטורה של למעלה מ-35 מעלות ולאחר מכן סחיטתם. תהליך זה נקרא "כבישה חמה" והשמן המופק באמצעותו הוא פחות איכותי. קיימת שיטה אחרת לעצירת השמן ללא כבישה, בה הזיתים מרוסקים עד למצב של עיסה, מוכנסים לכלי ומכוסים במים. לאחר המתנה מספקת, השמן צף על פני המים. ניתן גם להפריד את השמן מן המים בצנטריפוגה, כמו בשיטות אחרות, וכך לחסוך זמן. מדיה וקבצים בנושא הפקת שמן זית בוויקישיתוף ענף הזית באתר מועצת הצמחים
מרק רואן

מרק ג'פרי רואן (באנגלית: Marc Jeffrey Rowan; נולד ב-19 באוגוסט 1962) הוא מילארדר אמריקאי שעשה את הונו כמשקיע בקרנות השקעה פרטיות. רואן הוא מייסד שותף ב-Apollo Global Management (אנ'), שאותה ייסד ב-1990 עם ג'וש האריס (אנ') ולאון בלאק (אנ'), שלושתם יהודים אמריקאים. החל ב-2021 הוא משמש כמנכ"ל החברה. נולד למשפחה יהודית ממעמד הביניים. אביו עבד בהשכרת רכבים ואמו ברברה (נפטרה ב-2014) הייתה מורה ופסנתרנית קונצרטים. אביה, עמנואל שטיין, אף הוא יליד ניו יורק, היה מרצה לכלכלה במשך שנים רבות באוניברסיטת ניו יורק. לרואן אחות אחת. הוא סיים את לימודיו בתיכון בהצטיינות, בפלורידה שאליה עקרה המשפחה במהלך תקופת הלימודים. אביו נפטר בתקופת לימודיו בבית הספר וורטון למנהל עסקים באוניברסיטת פנסילבניה, ולמרות שאמו התקשתה להמשיך במימון לימודיו, הוא המשיך בלימודיו לאחר שהאוניברסיטה הסכימה לדחות את תשלומי הלימודים ללא הגבלת זמן. רואן סיים בהצטיינות את לימודיו עם תואר ראשון ותואר MBA. לאחר סיום לימודיו הצטרף למחלקת מיזוגים ורכישות בפירמה דרקסל בורנהאם למברט (אנ') ועבד בניו יורק ובלוס אנג'לס. ב-1990 ייסד יחד עם ג'וש האריס (אנ') ולאון בלאק (אנ'), שלושתם יהודים אמריקאים ועמיתיו לעבודה בדרקסל. ומאז, פרישתו של בלאק מניהול החברה ביולי 2021, הוא משמש כמנכ"ל. רואן הוא פילנתרופ, יו"ר מועצת המנהלים של המגבית היהודית המאוחדת - הפדרציה של ניו יורק (אנ') ארגון הפילנתרופיה המקומית הגדול בעולם. הוא מכהן בחבר הנאמנים של אוניברסיטת פנסילבניה ובאוקטובר 2018 תרם 50 מיליון דולר לבית הספר וורטון למנהל עסקים, התרומה הגדולה ביותר עד אז לבית ספר למנהל עסקים. מרק רואן, פרופיל באתר "פורבס" ריית'ל לואיז אנסיין, ‏תרם 50 מיליון דולר לאוניברסיטה, והפך למוביל המאבק נגדה, באתר גלובס, 7 בנובמבר 2023 The Moral Authority of Marc Rowan, Maureen Tkacik, The American Prospect, October 21, 2023
טיפול זוגי (פירושונים)

האם התכוונתם ל... טיפול זוגי – תחום טיפול נפשי שמטרתו היא לשפר מערכות יחסים רומנטיות ולפתור קונפליקטים בין אישיים טיפול זוגי (סרט) – סרט קומדיה רומנטית אמריקאי משנת 2009 טיפול זוגי (תוכנית טלוויזיה אמריקאית) – תוכנית מציאות תיעודית אמריקאית המשודרת ברשת שואוטיים טיפול זוגי (תוכנית טלוויזיה ישראלית) – תוכנית מציאות תיעודית ישראלית המבוססת על הפורמט האמריקאי